pythainlp/thai_wikipedia_clean_20230101 huggingface dataset:
ปัจจุบันวัดสุทธารามยังเปิดมูลนิธิศรีรัตนโกสินทร์ ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เปิดเมื่อปี พ.ศ. 2547 แยกเป็นสัดส่วนไม่ปะปนกับเขตของพระสงฆ์ หน้าตึกเขียนว่ามูลนิธิศรีรัตนโกสินทร์ ภายในอาคารมีเครื่องล้างไตให้บริการเป็นสัดส่วน มีแพทย์ พยาบาล และเจ้าหน้าที่คอยดูแล
อาหารกวางตุ้ง
อาหารกวางตุ้ง หรือ เย่ว์ ( หรือ ) เป็นอาหารของมณฑลกวางตุ้งของจีน โดยเฉพาะเมืองหลวงของมณฑลคือ กวางโจว และพื้นที่บริเวณโดยรอบในพื้นที่สามเหลี่ยมลุ่มแม่น้ำจูเจียง(Pearl River Delta) รวมทั้งฮ่องกง และมาเก๊า การพูดอย่างถูกต้อง อาหารกวางตุ้งเป็นอาหารของกวางโจวหรือของผู้พูดภาษาจีนกวางตุ้ง แต่มักจะรวมถึงรูปแบบการทำอาหารของผู้พูดภาษาจีนเย่ว์ในกวางตุ้งทั้งหมด ในทางกลับกัน อาหารแต้จิ๋วและอาหารฮากกาของมณฑลกวางตุ้งถือเป็นรูปแบบของตนเอง เช่นเดียวกับอาหารที่ใกล้เคียงอย่างกวางสี แม้ว่ามณฑลกวางสีตะวันออกจะถือว่าเป็นวัฒนธรรมกวางตุ้ง เนื่องจากมีอิทธิพลทางเชื้อชาติพันธุ์จ้วง อาหารกวางตุ้งเป็นหนึ่งในแปดประเพณีการทำอาหารของอาหารจีน จุดที่โดดเด่นจากนอกประเทศเกิดจากการอพยพเข้ามาของชาวกวางตุ้งจำนวนมาก เชฟที่ได้รับการฝึกฝนด้านอาหารกวางตุ้งเป็นที่ต้องการอย่างมากทั่วประเทศจีน จนถึงปลายศตวรรษที่ 20 ร้านอาหารจีนในตะวันส่วนมากจะเสิร์ฟอาหารกวางตุ้งเป็นส่วนใหญ่
วัดสะพาน (เขตตลิ่งชัน)
วัดสะพาน เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางกอกน้อย ในแขวงบางพรม เขตตลิ่งชัน กรุงเทพมหานคร วัดมีตลาดน้ำวัดสะพานตั้งอยู่ภายในวัด
วัดสะพานตั้งเป็นวัดเมื่อปี พ.ศ. 2320 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 เดิมเรียกว่า วัดตะพาน กล่าวกันว่าเป็นวัดโบราณตั้งแต่สมัยกรุงศรีอยุธยา อายุสมัยน่าจะอยุธยาจากการค้นพบพระพุทธรูปหินทรายและพระพุทธรูป 3 องค์ คือ หลวงพ่อโต หลวงพ่อกลาง และหลวงพ่อดำ
แต่เดิมมีวิหารขนาดย่อม 3 หลังเรียงกัน หันหลังให้คลอง ต่อมาวิหารทรุดโทรมจึงสร้างพระวิหารโถงแทน ณ ตำแหน่งพระวิหาร 3 หลังเดิม โดยย้ายพระพุทธรูปหินทรายขาวและแดงและชิ้นส่วนพระพุทธรูปหินทรายจำนวนมากมาอยู่ในวิหารโถง รอบวิหารยังเห็นร่องรอยกำแพงแก้วเดิม อุโบสถหลังใหม่มีมูลค่าก่อสร้างประมาณ 30 ล้านบาท
อาหารอานฮุย
อาหารอันฮุย
เพอร์เบิลแพลซ
เพอร์เบิลแพลซ  เป็นชุดที่สามของเกมคอมพิวเตอร์ พัฒนาโดยโอบีรอนมีเดีย สำหรับไมโครซอฟท์ เปิดตัวในวินโดวส์วิสตา และรวมในวินโดวส์ 7ด้วย ขณะเกมก็นี้ไม่ได้เปิดตัวใน วินโดวส์ 8
วัดประสาท (กรุงเทพมหานคร)
วัดประสาท เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร สร้างขึ้นและได้รับพระราชทานวิสุงคามสีมาเมื่อ พ.ศ. 2300 มีงานประเพณีตามวันสำคัญทางพระพุทธศาสนาต่าง ๆ งานประจำปีมีงานปิดทองรอยพระพุทธบาทจำลองช่วงเดือนมีนาคม พระพุทธรูปสำคัญได้แก่ พระประธานในอุโบสถและหลวงพ่อโต พระประธานในอุโบสถหลังเดิม นิยมแก้บนด้วยประทัด บ้างเล่าว่าหลวงพ่อโตเป็นพี่น้องกับหลวงพ่อตาแดง วัดเพลง (กลางสวน) เกจิอาจารย์ได้แก่ หลวงปู่พลอย (อดีตเจ้าอาวาส) ภายในวัดยังมีโรงเรียนวัดประสาท (สังกัดกรุงเทพมหานคร) และโรงเรียนสุวรรณพลับพลา (โรงเรียนมัธยมวัดประสาท) (กระทรวงศึกษาธิการ)
อุโบสถหลังใหม่กว้าง 8 เมตร ยาว 25 เมตร เริ่มวางศิลาฤกษ์เมื่อเดือนพฤษภาคม พ.ศ. 2533 ก่อสร้างแล้วเสร็จมีพิธีผูกพัทธสีมาในเดือนมีนาคม พ.ศ. 2538 หน้าบันเป็นซุ้มปราสาท 3 ช่อง ประดิษฐานพระพุทธรูปยืนทั้ง 3 ช่อง ใบเสมาล้อมรอบอุโบสถสลักจากหินทรายแดง สลักใหม่เลียนแบบของเดิม อุโบสถหลังใหม่อยู่ติดกับอุโบสถหลังเดิมซึ่งปัจจุบันแปลงเป็นวิหาร วิหารกว้าง 7.65 เมตร ยาว 19.2 เมตร สร้างเมื่อ พ.ศ. 2504 บ้างว่าสร้างเมื่อ พ.ศ. 2505 ภายในวิหารประดิษฐาน "หลวงพ่อโต" เป็นพระพุทธรูปหินทรายโบราณ
อาคารเสนาสนะอื่น ได้แก่ กุฏิสงฆ์ มีกุฏิเจ้าอาวาส 2 หลัง และกุฏิสงฆ์ 5 หลัง เป็นอาคารไม้ 1 หลัง ครึ่งตึกครึ่งไม้ 1 หลัง คอนกรีตเสริมเหล็ก 3 หลัง ศาลาการเปรียญ กว้าง 12.5 เมตร ยาว 31.3 เมตร หอสวดมนต์ สร้างเมื่อ พ.ศ. 2505 หอระฆังและหอกลอง มณฑปพระพุทธบาทจำลอง และศาลาท่าน้ำ
วัดมะลิ
วัดมะลิ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร ปัจจุบันเจ้าอาวาสคือ พระครูธรรมวิมล (ทองสุข ธมฺมกุสโล)
วัดมะลิสร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อปี พ.ศ. 2350 วัดสนับสนุนให้พระภิกษุสามเณรศึกษาพระปริยัติธรรม แผนกธรรมและบาลี ภายในวัดยังมีโรงเรียนวัดมะลิ ระดับประถมศึกษาและมัธยมศึกษา
อาคารเสนาสนะมีอุโบสถกว้าง 9 เมตร ยาว 24 เมตร หลังคา 2 ชั้น 3 ลด เดิมด้านหน้าและหลังเป็นแบบพาไลลาดลงมา ต่อมาเปลี่ยนเป็นทรงหน้านาง เมื่อ พ.ศ. 2502 รวมกำแพงแก้วรอบอุโบสถ ภายในประดิษฐานพระประธานแบบสมัยสุโขทัย ปางมารวิชัย ปูนปั้นลงรักปิดทอง พร้อมด้วยอัครสาวก พระพุทธรูปปางต่าง ๆ จำนวน 9 องค์ มีกุฏิสงฆ์จำนวน 5 หลัง ศาลาการเปรียญ กว้าง 17.20 เมตร ยาว 40 เมตร วิหาร 1 หลัง ภายในมีพระพุทธรูปศิลาแลง 1 องค์ ศาลาอเนกประสงค์ 1 หลัง ศาลาประชุมสงฆ์ 1 หลัง ศาลาบำเพ็ญกุศลหรือตั้งศพ 2 หลัง อาคารโรงครัว 1 หลัง อาคารฌาปนสถาน (เมรุ) 1 หลัง อาคารพระปริยัติธรรมและปฏิบัติธรรม 1 หลัง
วัดกระโจมทอง (กรุงเทพมหานคร)
วัดกระโจมทอง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร
วัดกระโจมทองสร้างเมื่อประมาณ พ.ศ. 2403 ไม่ปรากฏหลักฐานว่าผู้ใดสร้าง ที่มาของชื่อวัดมาจากการที่เคยเป็นที่หยุดพักขบวนช้างม้า แล้วมีการสร้างกระโจมที่พัก วัดได้รับพระราชทานวิสุงคามสีมาเมื่อ พ.ศ. 2549
อุโบสถหลังเดิมสร้างเมื่อ พ.ศ. 2458 ตั้งอยู่ใกล้กับคลองบางน้อย หันหน้าไปทางทิศตะวันออก เดิมเป็นอุโบสถทรงเก๋งจีน หน้าบันประดับเครื่องถ้วยจีน ได้รับการบูรณะในปี พ.ศ. 2515 ปัจจุบันเป็นปูนปั้นลายหน้าขบ ด้านบนเป็นลายเทพนม ภายในประดิษฐานพระประธานเป็นพระพุทธรูปปางมารวิชัย อุโบสถหลังใหม่สร้างเมื่อ พ.ศ. 2544 เป็นอาคารทรงสุโขทัย ซุ้มประตูหน้าต่างปั้นลาย 12 นักษัตร หน้าบันปั้นปูนเป็นลายพัดยศสมเด็จพระมหารัชมังคลาจารย์ พื้นและผนังบุหินอ่อนทั้งหมด เจดีย์มีอยู่ 5 องค์ อยู่รอบอุโบสถหลังเดิม วิหารหลวงพ่อโสธร ภายในประดิษฐานหลวงพ่อโสธร (จำลอง) และมีพระพุทธรูปจำลองอื่น ๆ อีกหลายองค์
ภายในวัดยังมีโรงเรียนพระปริยัติธรรม ในพื้นที่วัดมีโรงเรียนวัดกระโจมทอง (สังกัดกรุงเทพมหานคร)
วัดกระโจมทองมีงานประเพณีตามวันสำคัญทางพระพุทธศาสนาต่าง ๆ รวมทั้งวันลอยกระทง แต่ไม่มีจัดงานวันสงกรานต์เนื่องจากวัดวัดสะพานซึ่งอยู่ใกล้เคียงจัดงานแล้ว วัดกระโจมทองจึงมีเพียงงานทำบุญตักบาตร
วัดมีงานประจำปีในช่วงวันที่ 6 เมษายน (จัดวันเสาร์-อาทิตย์ ขึ้นอยู่แต่ละปี) โดยอัญเชิญหลวงพ่อโสธรลงเรือล่องไปตามคลอง และมีการประมูลชะลอม โดยนำของที่ชาวบ้านนำมาทำบุญ เช่น ผลไม้ ข้าวสารอาหารแห้ง เครื่องสังฆทาน ฯลฯ มาจัดประมูลเพื่อนำรายได้เข้าวัด
วัดอมรทายิการาม
วัดอมรทายิการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 6 ไร่ 3 งาน เจ้าอาวาสคือ พระครูวิบูลธรรมภาณ (ธัมมา จิตฺตปญฺโญ)
วัดอมรทายิการามสร้างขึ้นเมื่อก่อน พ.ศ. 2430 (จากการปรากฎในแผนที่สำรวจฉบับกรมพระยาดำรงราชานุภาพ พ.ศ. 2430 ที่ผู้สำรวจใช้ชื่อว่า วัดใหม่ยายมอญ แสดงให้เห็นว่าเป็นวัดที่ตั้งขึ้นใหม่) ไม่ทราบนามและประวัติผู้สร้าง เดิมชื่อ วัดยายมอญ สันนิษฐานว่าอุบาสิกาชื่อว่า อมร น่าจะเป็นผู้ที่ยกที่ดินให้และดำเนินการสร้างวัด จึงได้ตั้งชื่อวัดตามชื่อผู้สร้าง ต่อมาในปี พ.ศ. 2482 ได้เปลี่ยนชื่อวัดมาเป็น "วัดอมรทายิการาม" ซึ่งยังคงความหมายตามนามเดิม วัดได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2523 วัดยังมีให้การศึกษาพระปริยัติธรรมและมีห้องสมุดภายในวัด
อุโบสถกว้าง 8.90 เมตร ยาว 12.50 เมตร สร้างเมื่อ พ.ศ. 2522 ภายในประดิษฐานพระประธาน หน้าตัก 35 นิ้ว กุฎีสงฆ์จำนวน 4 หลัง เป็นอาคารไม้ ศาลาการเปรียญกว้าง 8 เมตร ยาว 30 เมตร สร้าง พ.ศ. 2518 เป็นอาคาร 2 ชั้น เจดีย์ขนาดสูง 8 เมตร
วัดลาดปลาเค้า
วัดลาดปลาเค้า อาจหมายถึง
องค์การการศึกษา วิทยาศาสตร์ และวัฒนธรรมแห่งสหประชาชาติ
โรงพยาบาลน่าน ตั้งอยู่บน ถนนวรวิชัย ตำบลในเวียง อำเภอเมืองน่าน จังหวัดน่าน ก่อตั้งขึ้นเมื่อปี พ.ศ. 2497 เป็นโรงพยาบาลทั่วไปประจำจังหวัดน่าน มีจำนวนเตียงทั้งหมด 466 เตียง สังกัดสำนักงานปลัดกระทรวงสาธารณสุข
โรงพยาบาลน่านเป็นโรงพยาบาลทั่วไป โรงพยาบาลประจำจังหวัดน่าน สังกัดกระทรวงสาธารณสุข บนเนื้อที่ประมาณ 48 ไร่ 86 ตารางวา ซึ่งเป็นพื้นที่ของ มณฑลทหารบกที่ 7 ตามนโยบาย ของกระทรวงสาธารณสุข ซึ่งให้กรมการแพทย์ดำเนินการจัดตั้ง โรงพยาบาลประจำจังหวัดน่านขนาด 25 เตียง
โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 21 กุมภาพันธ์ พ.ศ. 2499 โดยในระยะแรกบริการผู้ป่วย 56 เตียง จนขยายเป็นโรงพยาบาลทั่วไปขนาดใหญ่ 430 เตียง มีศักยภาพในการให้บริการเพิ่มขึ้นอย่างมาก เป็นสถานที่สร้างสรรค์ นักบริหารและนักวิชาการ ด้านการแพทย์ และ สาธารณสุขที่มีความสามารถ มีคุณธรรมจำนวนมาก ให้แก่วงการแพทย์และสาธารณสุข เมื่อวันที่ 21 กุมภาพันธ์ 2541 ได้เปิดตึกบริการผู้ป่วยเพิ่มเป็น 120 เตียงใหม่ซึ่งจะทำให้รองรับผู้ป่วยได้มากขึ้น ละทำให้โรงพยาบาลน่านปรับเปลี่ยนเป็นโรงพยาบาลขนาด 491 เตียง สำหรับการให้บริการทั้งผู้ป่วยนอกและผู้ป่วยในที่เพิ่มขึ้น
วินสโมค ซันจิ
โทนี่ โทนี่ ช็อปเปอร์
โทนี่ โทนี่ ช็อปเปอร์ ตัวละครการ์ตูนจากเรื่องวันพีซ หมอประจำเรือของกลุ่มโจรสลัดหมวกฟางลูฟี่
เทเลแกรม
เทเลแกรม เป็นบริการส่งสารทันที การโทรศัพท์ภาพและวอยซ์โอเวอร์ไอพีบนกลุ่มเมฆ (cloud) ที่มีการเข้ารหัสตั้งแต่ต้นทางถึงปลายทางสำหรับแชตลับเท่านั้น ขณะที่แชตคลาวด์ใช้การเข้ารหัสลูกข่าย-แม่ข่าย/แม่ข่าย-ลูกข่ายและมีการเก็บสารเข้ารหัสในคลาวด์เทเลแกรม แอพลูกข่ายของเทเลแกรมมีอยู่สำหรับแอนดรอยด์, ไอโอเอส, วินโดวส์ โฟน, วินโดวส์, แม็กโอเอส และกนู/ลีนุกซ์ และกำเนิดในประเทศรัสเซียในปี 2556 ผู้ใช้สามารถส่งสารและแลกเปลี่ยนภาพ วิดีโอ สติกเกอร์ เสียงและไฟล์ได้ทุกประเภท
รหัสฝั่งลูกข่ายของเทเลแกรมเป็นซอฟต์แวร์เสรี ส่วนรหัสด้านแม่ข่ายเป็นรหัสปิดและเป็นสิทธิ์ของเจ้าของ (proprietary) บริการนี้ยังให้เอพีไอแก่ผู้พัฒนาอิสระ ในเดือนเมษายน 2563 เทเลแกรมมีผู้ใช้รายเดือน 400 ล้านคน
การปราบจลาจล
การควบคุมฝูงชน  หมายถึง การบังคับใช้มาตรการของผู้บังคับใช้กฎหมาย, กองกำลังทหาร, หรือกองกำลังรักษาความปลอดภัยในการควบคุม, กระจายกำลัง, และจับกุมผู้ซึ่งมีส่วนเกี่ยวข้องกับการจลาจล, การเดินขบวน, หรือการประท้วง ถ้าการชุมนุมเกิดขึ้นโดยไม่มีเป้าหมาย และไร้เหตุผลที่จะชุมนุม หน่วยควบคุมฝูงชนจะเจรจาให้หยุดและให้คิดสักระยะหนึ่ง (อาทิ การพูดเสียงดัง หรือการพูดอย่างประนีประนอม) โดยเพียงพอที่จะสามารถยุติการชุมนุมได้
อุปกรณ์ควบคุมฝูงชน.
อย่างไรก็ตาม หากเจรจาไม่สำเร็จ หน่วยควบคุมฝูงชนจะใช้อาวุธที่มีอัตราตายน้อย (less-lethal) อาทิ กระบอง และแส้ เพื่อสลายการชุมนุมพร้อมกับยับยั้งเหตุจลาจลที่เกิดขึ้น นับตั้งแต่คริสต์ทศวรรษ 1980 หน่วยควบคุมฝูงชนจะใช้แก๊สน้ำตา, สเปรย์พริกไทย, กระสุนยาง, และปืนไฟฟ้า ในบางกรณี หน่วยควบคุมฝูงชนจะใช้เครื่องส่งคลื่นความถี่สูง, ปืนฉีดน้ำแรงดันสูง, พาหนะต่อสู้หุ้มเกราะ, การเฝ้าระวังทางอากาศ, สุนัขตำรวจ หรือตำรวจขี่ม้าด้วยม้าตำรวจ
ในส่วนของกำลังพลในการควบคุมฝูงชนจะสวมใส่อุปกรณ์ป้องกันต่าง ๆ อาทิ หมวกปราบจลาจล, เกราะหน้า, เกราะป้องกันตัว (อาทิ เกราะอก, เกราะคอ, และสนับเข่า), หน้ากากกันแก๊สพิษ, และโล่ปราบจลาจล อย่างไรก็ดี ยังมีการควบคุมฝูงชนแบบมาตรการขั้นเด็ดขาดซึ่งใช้อาวุธรุนแรงในการปราบจลาจลมี่มีความขัดแย้งระดับสูงมาก
การปราบจลาจลในไทย.
ปัจจุบันการปราบจลาจล หรือการควบคุมฝูงชนในไทย ตามพระราชบัญญัติการชุมนุมสาธารณะ พ.ศ. 2558 หากไม่ได้แจ้งเพื่อขอชุมนุมสาธารณะ หรือแจ้งแล้วไม่ได้รับการอนุมัติจากเจ้าพนักงานดูแลการชุมนุมฯ จะถือว่าเป็นการชุมนุมที่ไม่ชอบด้วยกฎหมาย สามารถใช้กำลังในการควบคุมสถานการณ์หรือปราบจลาจลได้
กำลังในการควบคุมฝูงชนของไทย.
ในกรณีพิเศษ อาจมีการใช้กำลังทหารประจำการของกองทัพในการปราบจลาจลที่รัฐประเมินว่ากำลังตำรวจไม่สามารถควบคุมสถานการณ์ได้ ซึ่งเหตุการณ์ที่ใช้กำลังทหารเข้าปราบจลาจลในประเทศไทย อาทิ
มาตรฐานในการปราบจลาจล.
สำหรับประเทศไทย ได้มีกำหนดไว้ใน โดยเบื้องต้นระบุไว้ในมาตรา 19 ย่อหน้าสุดท้าย ว่าเจ้าพนักงานดูแลการชุมนุมสาธารณะและข้าราชการตำรวจ ซึ่งได้รับมอบหมายให้ดูแลการชุมนุมสาธารณะ ต้องผ่านการฝึกอบรมให้มีทักษะ ความเข้าใจ และอดทนต่อสถานการณ์การชุมนุมสาธารณะ และต้องแต่งเครื่องแบบเพื่อแสดงตน และอาจใช้เครื่องมือควบคุมฝูงชนได้ตามที่รัฐมนตรีประกาศกำหนด
เอบีเอส-ซีบีเอ็น
เอบีเอส-ซีบีเอ็น ( หรือ ABS ย่อมาจาก อัลโตบรอคคาสติงซิสเทม (Alto Broadcasting System) และ CBN ย่อมาจาก คโรนิเคิลบรอคคาสติงเน็ตเวิร์ค (Chronicle Broadcasting Network) เป็นสถานีโทรทัศน์และเครือข่ายสื่อใหม่โดยทำหน้าที่เป็นเรือธงทรัพย์สินของ เอบีเอส-ซีบีเอ็น คอร์ปอเรชั่น ซึ่งเป็นบริษัท ภายใต้โลเปซกรุ๊ป เครือข่ายนี้มีสำนักงานใหญ่อยู่ที่ ABS-CBN Broadcasting Center ในเมืองเกซอนซิตี โดยมีสำนักงานและอำนวยการผลิตเพิ่มใน 25 เมืองใหญ่ได้แก่ บาเกียว, นางา, บาโคโลด, อีโลอีโล, เซบู และ ดาเบา. ABS-CBN เรียกกันติดปากว่า Kapamilya Network; การสร้างแบรนด์นี้เริ่มต้นในปี ค.ศ. 1999 และได้รับการแนะนำอย่างเป็นทางการในปี ค.ศ. 2003 ในช่วงการฉลองครบรอบ 50 ปี ABS-CBN เป็นบริษัทสื่อที่ใหญ่ที่สุดในประเทศของรายได้ทรัพย์สินและการรายงานข่าวระหว่างประเทศ
ก่อตั้งในปี ค.ศ. 1946 ในนาม บอลิโนว์อีเลคทริคคอร์ปอเรชั่น ก่อนที่จะเรี่มการแพร่ภาพทางโทรทัศน์เป็นครั้งแรกในเดือนตุลาคม ค.ศ. 1953 นับเป็นเครือข่ายสถานีโทรทัศน์แห่งแรกของประเทศฟิลิปปินส์และเอเชียตะวันออกเฉียงใต้, และในปี ค.ศ. 1967 ได้แปลงสภาพเป็น เอบีเอส-ซีบีเอ็น บรอคคาสติง คอร์ปอเรชั่น จนถึงช่วงปี ค.ศ. 1972 ในสมัยของประธานาธิบดีเฟอร์ดินานด์ มาร์กอส ได้มีการประกาศกฎอัยการศึก ทำให้สถานีต้องหยุดออกอากาศไป 13 ปี, จนถึงปี ค.ศ. 1986 เมื่อทางการของ เอบีเอส-ซีบีเอ็น ได้ตัดสินใจทวงคืนการออกอากาศผ่านช่องที่ 2 (DWWX-TV) และวิทยุคลี่นความถี่ที่ 630 Khz (DZMM) ในพื้นที่เมโทรมะนิลา (จนถึงวันที่ 5 พฤษภาคม ค.ศ. 2020), ยูจีนิโอ โลเปซ III เป็นประธานกรรมการของ เอบีเอส-ซีบีเอ็น ในปี ค.ศ. 1997 จนถึงปี ค.ศ. 2018
ปืนฉีดน้ำแรงดันสูง
ปืนฉีดน้ำแรงดันสูง เป็นเครื่องมือที่ใช้ยิงลำน้ำความเร็วสูง มักใช้ในการดับเพลิง การล้างยานพาหนะขนาดใหญ่ การปราบจลาจล และการทำเหมือง
ปืนฉีดน้ำแรงดันสูงออกแบบมาใช้ครั้งแรกกับเรือดับเพลิง โดยเรือดับเพลิงลำแรกที่ใช้พบในลอสแองเจลิสในวันที่ 1 สิงหาคม 1919
สำหรับในการปราบจลาจลนั้น รถที่ติดตั้งปืนฉีดน้ำแรงดันสูงมีใช้ครั้งแรกในประเทศเยอรมนีเริ่มตั้งแต่คริสต์ทศวรรษ 1930 ในสมัยใหม่ ผู้ควบคุมปืนดังกล่าวไม่ต้องไปเผชิญหน้ากับเหตุจลาจล โดยสามารถควบคุมได้จากในยานพาหนะโดยใช้จอย ปืนฉีดน้ำแรงดันสูงที่ใช้เพื่อปราบจลาจลนั้นยังมีผลิตอยู่ในสหรัฐและสหราชอาณาจักร แต่ส่วนใหญ่ส่งออกไปยังประเทศแอฟริกาและเอเชียบางประเทศ
ในเรื่องความปลอดภัย การใช้ปืนฉีดน้ำแรงดันสูงอาจทำให้ได้รับบาดเจ็บหรือเสียชีวิตได้ โดยมีบันทึกผู้เสียชีวิตในประเทศอินโดนีเซีย ซิมบับเว ตุรกี ยูเครน และเกาหลีใต้ ปืนดังกล่าวยังผลักผู้ถูกยิงกระแทกพื้นและทำให้เสื้อผ้าฉีกขาด ในปี 2010 ดีทริช วักแนร์ วิศวกรชาวเยอรมัน ถูกปืนฉีดน้ำแรงดันสูงทำให้หนังตาและจอประสาทตาได้รับบาดเจ็บ ทำให้ตาบอดเกือบสนิท
Water cannon
ควอร์เทต (วิดีโอเกม)
ควอร์เทต  เป็นวิดีโอเกม ค.ศ. 1986 โดยเซกา "ควอร์เทต"อนุญาตให้มีผู้เล่นหนึ่งถึงสี่คนนำทางเหล่าตัวละครผ่านฐานที่กองทัพหุ่นยนต์ยึดครอง ผู้เล่นสามารถควบคุมโจ (สีเหลือง), แมรี (สีแดง), ลี (สีน้ำเงิน) หรือเอดการ์ (สีเขียว) ในหลายด่านที่เลื่อนไปด้านข้าง เป้าหมายของเกมคือการรุดหน้าผ่านด่าน, ต่อสู้กับฝ่ายตรงข้ามที่ออกมาจากทางเข้าในฉาก และในที่สุดก็เอาชนะบอสที่สะพายกุญแจประตูที่ใช้เพื่อเปิด "ประตูทางออก" ของด่าน
เดิมเกมนี้ได้รับการเปิดตัวสำหรับอาร์เคดในฐานะตู้สำหรับผู้เล่นสี่คนโดยเฉพาะซึ่งคล้ายกับ"กอนต์เล็ต"ของอาตาริเกมส์ ส่วนเวอร์ชันสำหรับผู้เล่น 2 คนชื่อ ควอร์เทต 2 ได้รับการเผยแพร่โดยบริษัทซันอิเล็กทรอนิกส์ในฐานะชุดแปลง อนึ่ง เกมนี้ได้รับการพอร์ตสู่ระบบมาสเตอร์ซิสเตม, คอมโมดอร์ 64, แอมสตรัด ซีพีซี และแซดเอกซ์ สเปกตรัม
ในประเทศญี่ปุ่น "เกมแมชชีน"ได้จัดอันดับ"ควอร์เทต" ในฉบับวันที่ 1 พฤษภาคม ค.ศ. 1986 ในฐานะที่เป็นหน่วยอาร์เคดตั้งตรงที่ประสบความสำเร็จมากที่สุดเป็นอันดับสองของปี ส่วนในสหรัฐ เกมดังกล่าวอยู่ในอันดับต้น ๆ ของแผนภูมิรายได้อาร์เคดของนิตยสาร"เพลย์มิเตอร์"ในเดือนสิงหาคม ค.ศ. 1986
Quartet (video game)
แครกดาวน์ 3
แครกดาวน์ 3  เป็นวิดีโอเกมแอ็กชันผจญภัยที่พัฒนาโดยซูโมดิจิทัล และเผยแพร่โดยไมโครซอฟท์สตูดิโอส์ สำหรับไมโครซอฟท์ วินโดวส์ และเอกซ์บอกซ์วัน ซีรีส์นี้ยังคงดำเนินต่อนับเป็นเก้าปีหลังจากการเปิดตัว"แครกดาวน์ 2" วิดีโอเกมเอกซ์บอกซ์ 360 ใน ค.ศ. 2010 ซึ่งเดิมกำหนดจะวางจำหน่ายใน ค.ศ. 2016 แต่เกมถูกเลื่อนไปจากเวลากำหนดหลายครั้ง เกมดังกล่าวเปิดตัวเมื่อวันที่ 15 กุมภาพันธ์ ค.ศ. 2019 และได้รับการวิจารณ์จากนักวิจารณ์ที่หลากหลาย ซึ่งยกย่องการกลับมาของคุณสมบัติหลักจากภาคก่อนและระดับความเพลิดเพลิน แต่ก็ยังถูกวิพากษ์วิจารณ์ว่าขาดนวัตกรรมและการออกแบบที่ล้าสมัย
"แครกดาวน์ 3" ได้รับบทวิจารณ์แบบ "ผสมหรือค่าเฉลี่ย" ตามข้อมูลจากตัวรวบรวมบทวิจารณ์ เมทาคริติก
เว็บไซต์"ไอจีเอ็น"ตั้งข้อสังเกตถึงการขาดนวัตกรรมโดยระบุว่า ""แครกดาวน์ 3" มอบสิ่งที่ทำให้เกมต้นฉบับเป็นเกมที่สนุก แต่ไม่มากไปกว่านี้" เว็บไซต์"เดสทรักทอยด์"ยังรู้สึกผิดหวังกับวิวัฒนาการของซีรีส์นี้และเขียนว่า ""แครกดาวน์ 3" เป็นเกม"แครกดาวน์"ที่ดี ซึ่งน่าเสียดาย ที่ไม่ได้มีความหมายอะไรอีกต่อไป การออกแบบเกมสมัยใหม่ได้ก้าวข้ามรูปแบบแครกดาวน์ไปอย่างก้าวกระโดด" นิตยสาร"อีจีเอ็มนาว"เขียนถึงเกมนี้ว่า "มันเป็นการระเบิดเมื่อคุณรู้สึกอยากแบ่งเขต, ออกล่าลูกกลม, กระโดดข้ามหลังคา และระเบิดผู้ร้าย" และปิดท้ายด้วยการกล่าวว่า "มันสนุกดี แต่จะไม่ปฏิวัติอุตสาหกรรมทั้งหมด"
นิตยสาร"พีซี เกมเมอร์"เขียนว่า ""แครกดาวน์ 3" เกิดขึ้นหลังจาก"แครกดาวน์"ภาคแรก 12 ปีแต่ไม่มีไอเดียใหม่ ๆ จาก 12 ปีที่จะแบ่งปัน" และจบด้วยการกล่าวว่า "ก็โอเคสำหรับเกมนี้ที่น่าตื่นเต้นเมื่อทศวรรษที่แล้ว" เว็บไซต์"เดอะเวิร์จ" เรียก"แครกดาวน์ 3" ว่าเป็นเน็ตฟลิกซ์ออริจินัลของเกม" โดยระบุว่า: "คุณรู้ว่าเมื่อไหร่ที่มีการแสดงที่คุณชอบ แต่คุณภาพลดลงและในที่สุดก็ถูกยกเลิก และผู้สร้างบอกว่าพวกเขาต้องการสร้างซีซันใหม่ หรืออาจจะรีเมกสักวัน แต่มันติดอยู่ในนรกแห่งการผลิตเป็นเวลาหลายปี จากนั้นเน็ตฟลิกซ์หรือใครก็ตามที่จมเงินจำนวนมากลงไป และในที่สุดมันก็ได้รับการเปิดตัวและมันก็ไม่ค่อยดีเท่าที่คุณจำต้นฉบับได้ แต่มันก็ยังค่อนข้างสนุกสนานและเฮ้ คุณจ่ายค่าเน็ตฟลิกซ์อยู่แล้วดังนั้นคุณจะไม่บ่นเกี่ยวกับการได้รับ 'ฟรี?' นั่นคือ"แครกดาวน์ 3" ซึ่งเป็นวิดีโอเกมในฐานะเน็ตฟลิกซ์ออริจินัล"
ส่วนเบน "ยาตซี" โครชอว์ จากเว็บซีรีส์"ซีโรพังชิวเอชัน"ได้จัดอันดับให้เป็นเกมที่ยอดเยี่ยมที่สุดอันดับสี่ของ ค.ศ. 2019
King of the Ring (2008)
-77.82X-78.29
-77.82X-78.29 เป็นอีพีลำดับที่ 2 โดยกลุ่มศิลปินชาวเกาหลีใต้เอเวอร์โกลว์ วางจำหน่ายในรูปแบบดิจิทัลและแผ่นซีดีเมื่อวันที่ 21 กันยายน 2563 โดยเยฺว่หฺวาเอนเตอร์เทนเมนต์ มีให้เลือก 2 เวอร์ชันและมี 4 เพลง โดยมีเพลง "La Di Da" เป็นเพลงหลัก
เมื่อวันที่ 7 กันยายน 2563 เยฺว่หฺวาเอนเตอร์เทนเมนต์เปิดเผยว่าเอเวอร์โกลว์ จะปล่อยอีพีที่สองของพวกเขาที่มีชื่อว่า "-77.82X-78.29" ในวันที่ 21 กันยายน
ภาพคอนเซ็ปต์เผยแพร่ตั้งแต่วันที่ 8 กันยายนถึง 10 กันยายน รายชื่อเพลงเปิดเผยเมื่อวันที่ 11 กันยายน มี 4 เพลง ได้แก่ เพลงหลัก "La Di Da", "Untouchable", "Gxxd Boy" และ "No Good Reason" โดยมี อี:ยู ร่วมเขียนเนื้อเพลง "La Di Da" อีกด้วย
ทีเซอร์มิวสิกวิดีโอเพลง "La Di Da" ปล่อยออกมาเมื่อวันที่ 16 กันยายน และปล่อยมิวสิกวิดีโอตัวเต็มเมื่อวันที่ 21 กันยายน
เอเวอร์โกลว์จัดงานแสดงสดเมื่อวันที่ 21 กันยายน 2563 โดยพวกเธอแสดงเพลง "La Di Da" และเพลง "Untouchable"
วงเริ่มโปรโมทซิงเกิลหลัก "La Di Da" ในวันที่ 24 กันยายน พวกเธอแสดงซิงเกิลหลักครั้งแรกในรายการเอ็มเน็ต เอ็มเคานต์ดาวน์ ตามด้วยการแสดงในรายการเคบีเอส มิวสิกแบงก์, เอ็มบีซี โชว์! มิวสิกคอร์ และเอสบีเอส อินกีกาโย
วัดกระโจมทอง
วัดกระโจมทอง อาจหมายถึง
วัดดาวเรือง
วัดดาวเรือง อาจหมายถึง
คาบูลิสถาน
คาบูลิสถาน (ปาทาน/) เป็นภูมิภาคทางประวัติศาสตร์ที่ปัจจุบันอยู่ในจังหวัดคาบูล ประเทศอัฟกานิสถาน
ในหลักฐานจากกรีกและละตินหลายอัน โดยเฉพาะหนังสือ "Geography" ของทอเลมี ชื่อของภูมิภาคนี้ตั้งมาจากคาโบลิเต  บางครั้ง นักเขียนชาวยุโรปในศตวรรษที่ 18 ถึง 20 ได้อิงจักรวรรดิดูรรานีเป็น "ราชอาณาจักรคาบูล"
วัดพิกุล (กรุงเทพมหานคร)
วัดพิกุลสร้างราว พ.ศ. 2323 ปลายสมัยธนบุรี ไม่ทราบนามผู้สร้าง ได้รับพระราชทานวิสุงคามสีมาเมื่อ พ.ศ. 2517 ก่อนปี พ.ศ. 2487 มีภิกษุจำพรรษาอยู่ 2 รูป มีอุโบสถและกุฏิไม้ริมคลองอย่างละหลัง ไม่มีสิ่งปลูกสร้างอื่น ๆ สะพานข้ามคลองก็ไม่มี ต่อมาหลวงพ่อหวลได้มาจำพรรษา ณ วัดแห่งนี้ ท่านได้สร้างสะพานไม่ไผ่เล็ก ๆ ขึ้น จากนั้นราว พ.ศ. 2497 ได้สร้างศาลาท่าน้ำ กุฏิ ต่อมาสร้างศาลาการเปรียญ ศาลาท่าน้ำหลังที่ 2 และมณฑปประดิษฐานรอยพระพุทธบาทเมื่อ พ.ศ. 2499
ทางวัดจัดให้มีการสอนพระปริยัติธรรมซึ่งเริ่มมาตั้งแต่ พ.ศ. 2497 และยังได้ซื้อที่ดินเพิ่มเติมทางด้านทิศตะวันตกของวัด มีเนื้อที่ 4 ไร่ 26 ตารางวา เพื่อสร้างโรงเรียนวัดพิกุลเมื่อ พ.ศ. 2508 สอนระดับประถมศึกษา (ปัจจุบันสังกัดกรุงเทพมหานคร)
อุโบสถสร้างราว พ.ศ. 2514–2517 มีหน้าบันด้านหน้าตอนบนเป็นพระพุทธรูปประทับยืนอุ้มบาตรอยู่ในซุ้ม ขนาบข้างด้วยเทวดาถือฉัตร ตอนล่างเป็นพุทธประวัติตอนปฐมเทศนาโปรดปัญจวัคคีย์ หน้าบันด้านหลังตอนบนเหมือนด้านหน้า ตอนล่างเป็นพุทธประวัติตอนออกมหาภิเนษกรมณ์ (ตัดพระเมาลี) วัดพิกุลมีโครงการยกอุโบสถขึ้นเพื่อให้พ้นจากระดับน้ำที่มักท่วมอยู่เสมอ เพื่อหารายได้ใช้จ่ายในการปฏิสังขรณ์ จึงเปิดให้พุทธศาสนิกชนลอดใต้อุโบสถตั้งแต่เดือนพฤศจิกายน พ.ศ. 2548 อุโบสถหลังเก่าหันออกสู่คลอง ก่อปูนผนังหน้าหลังขึ้นไปจดอกไก่ แต่ก็ถูกต่อเติมจนผิดรูปไป ภายในวิหารประดิษฐานพระพุทธรูปจำลองจากพระพุทธรูปศักดิ์สิทธิ์ต่าง ๆ เช่น หลวงพ่อโสธร หลวงพ่อวัดบ้านแหลม
อาคารเสนาสนะอื่น ๆ ได้แก่ มณฑปพระพุทธบาทสร้างในสมัยหลวงพ่อหวล (อดีตเจ้าอาวาส) กุฏิเก่าของหลวงพ่อหวล ศาลาการเปรียญสร้างเมื่อ พ.ศ. 2492 หอสวดมนต์สร้างเมื่อ พ.ศ. 2497 หอระฆัง-หอกลอง มีกลองอยู่ชั้นล่าง มีระฆังอยู่ชั้นบน หน้าบันประดับถ้วยชาม นอกจากนั้นภายในวัดยังมีพระพุทธรูปสมัยรัตนโกสินทร์ปางต่าง ๆ กว่า 10 องค์
ตั้งแต่เดือนพฤศจิกายน พ.ศ. 2548 เป็นต้นมา วัดได้เปิดให้ลอดใต้อุโบสถ และวัดมีงานประจำปีในช่วงตรุษจีน เป็นเวลา 5 วัน โดยนับจากวันจ่ายเป็นวันแรก
วัดรวกสุทธาราม
วัดรวกสุทธาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร มีที่ดินตั้งวัดเนื้อที่ 7 ไร่ 1 งาน 68 ตารางวา
วัดรวกสุทธารามสร้างขึ้นเมื่อประมาณ พ.ศ. 2350 ในสมัยพระบาทสมเด็จพระพุทธเลิศหล้านภาลัย ต่อมาปี พ.ศ. 2449 คุณนายตลับกับคณะได้มาสร้างอุโบสถขึ้นใหม่รวมถึงในบูรณะวัดจนรุ่งเรืองตามลำดับ เดิมนั้นวัดนี้ชื่อว่า วัดบางขุนศรี ตามชื่อแขวงท้องที่ตั้งวัด ต่อมาได้เปลี่ยนชื่อมาเป็น "วัดรวกสุทธาราม" ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2446 เขตวิสุงคามสีมากว้าง 8 เมตร ยาว 20 เมตร
อุโบสถ กว้าง 6.50 เมตร ยาว 19 เมตร สร้าง พ.ศ. 2448 หน้าบันประดับด้วยถ้วยชามสังคโลก ด้านนอกมีกำแพงแก้วล้อมรอบ ภายในประดิษฐานพระประธาน เป็นพระพุทธรูปสมัยสุโขทัย ปางมารวิชัย หน้าตักกว้าง 43 นิ้ว วิหารหลวงพ่อดำ ภายในประดิษฐาน "หลวงพ่อดำ" มีเนื้อสัมฤทธิ์ เป็นพระพุทธรูปปางมารวิชัย
อาคารเสนาสนะอื่น ๆ ได้แก่ กุฏิสงฆ์ 7 หลัง ศาลาการเปรียญกว้าง 11.40 เมตร ยาว 15.70 เมตรสร้าง พ.ศ. 2493 ฌาปนสถาน หอระฆัง
วัดลครทำ
วัดลครทำ บ้างเขียน วัดละครทำ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร ปัจจุบันพระมหาเทอดไทย กิตฺติเมธี ป.ธ.๖ เป็นผู้รักษาการแทนเจ้าอาวาส
วัดลครทำสร้างขึ้นเมื่อประมาณ พ.ศ. 2394 ในสมัยพระบาทสมเด็จพระพุทธเลิศหล้านภาลัย โดยนายบุญยัง นายโรงคณะละครนอกเป็นผู้สร้าง ละครในยุคนั้นมีคณะโด่งดัง 2 คณะคือ ละครในของเจ้าฟ้ากรมหลวงพิทักษ์มนตรีและละครนอกของนายบุญยัง นายบุญยังมีฐานะดีมาก และเป็นผู้ที่มีความเลื่อมใสศรัทธาในพระพุทธศาสนาเป็นอย่างยิ่ง จึงได้สร้างวัดนี้ขึ้น ชาวบ้านได้ช่วยกันตั้งชื่อวัดว่า "วัดลครทำ"
วัดลครทำได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 60 เมตร ได้ประกอบพิธีผูกพัทธสีมาเมื่อวันที่ 13 มีนาคม พ.ศ. 2513 ในพิธีดังกล่าว พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินมาทรงตัดลูกนิมิต
อุโบสถกว้าง 7.70 เมตร ยาว 19 เมตร สร้างเมื่อ พ.ศ. 2513 มีช่อฟ้า 5 ตัว ด้านหน้า 3 ตัว หลัง 2 ตัว มีกำแพงแก้วล้อมรอบอุโบสถ กุฏิสงฆ์จำนวน 3 หลัง ศาลาการเปรียญ 2 ชั้น กว้าง 11 เมตร ยาว 20.50 เดิมมีเจดีย์นอน 2 องค์ หันเข้าหากันไปทางทิศเหนือและใต้ สมเด็จพระพุฒาจารย์ (โต พฺรหฺมรํสี) วัดระฆังโฆสิตารามวรมหาวิหาร ได้มาสร้างไว้ ปัจจุบันหมดสภาพไปแล้ว
วัดรังสีรัตนวารี
วัดรังสีรัตนวารี เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองชักพระ ในแขวงบางขุนศรี เขตบางกอกน้อย กรุงเทพมหานคร
วัดรังสีรัตนวารี หรือเดิมชื่อ วัดป่าเชิงเลน ตั้งวัดเมื่อวันที่ 30 มีนาคม พ.ศ. 2544 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 แต่เดิมเป็นวัดร้างที่สร้างขึ้นในสมัยกรุงศรีอยุธยา และถูกปล่อยทิ้งให้รกร้างมาเนิ่นนาน เพราะถูกน้ำท่วมขังบ่อยจนทรุดโทรม เนื่องจากสถานที่ตั้งของวัดล้อมรอบไปด้วยคลอง ต่อมาได้รับการบูรณะใหม่โดยพระครูวิศิษฏ์ธรรมวงศ์ (ภัลลภ อภิปาโล) ซึ่งเป็นเจ้าอาวาสรูปปัจจุบันด้วย
เมื่อวันที่ 21 กรกฎาคม พ.ศ. 2563 วัดได้เปลี่ยนชื่อวัดเป็น "วัดรังสีรัตนวารี" เพราะเป็นชื่อที่ได้รับประทานจากสมเด็จพระสังฆราชเจ้า กรมหลวงวชิรญาณสังวร
วัดรังสีรัตนวารีมีพื้นที่โดยรอบโอบล้อมไปด้วยต้นไม้น้อยใหญ่เขียวขจี ศาลาการเปรียญประดิษฐาน "พระพุทธสิริสัตตราช" เป็นพระประธาน และยังมีรูปหล่อของหลวงปู่ครูบาอาจารย์ของที่วัดในอดีตด้วย อุโบสถมีขนาดค่อนข้างเล็ก ล้อมรอบไปด้วยต้นไม้ใหญ่เก่าแก่ ผนังทั้งสี่ด้านของอุโบสถเปิดโล่ง ภายในอุโบสถนี้มีพระประธานซึ่งเป็นพระพุทธรูปเก่าแก่คู่วัด แต่เดิมมีพระพุทธรูปสามองค์ด้วยกัน แต่ถูกตัดเศียรไป ปัจจุบันเหลืออยู่เพียงองค์เดียวเท่านั้นเพราะอีกสององค์ที่เหลือทรุดโทรมมากแล้ว และด้านข้างมีรูปปั้นหลวงปู่เทสก์ เทสรังสี ซึ่งเป็นพระป่าที่มีชื่อเสียงของภาคอีสาน
วัดมีใบเสมาเก่าแก่ของวัดที่ขุดพบและยังคงเหลือแนวอิฐเก่าที่เป็นฐานรากของอุโบสถหลังเก่าอยู่ด้วย นอกจากนี้มีศาลากลางน้ำและกุฏิสงฆ์
เซ็นโงคุ (วันพีซ)
ฟูจิโทระ
เรียวคุกิว
วัดประดู่ในทรงธรรม
วัดประดู่ในทรงธรรม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร วัดให้ทางราชการจัดตั้งโรงเรียนวัดประดู่ในทรงธรรมในพื้นที่วัด วัดมีเนื้อที่ทั้งหมด 20 ไร่ 74.4 ตารางวา อาณาเขต ทั้ง 4 ทิศ จดที่ดินเอกชน มีที่ธรณีสงฆ์ จำนวน 3 แปลง กิจกรรมที่สำคัญทางศาสนาคือ กิจกรรมไถ่ชีวิตโคกระบือ
วัดประดู่ในทรงธรรมสร้างและได้รับพระราชทานวิสุงคามสีมาเมื่อ พ.ศ. 2300 ในบริเวณใกล้เคียงมีวัดประดู่นอกหรือวัดประดู่ฉิมพลี
วัดมีอุโบสถสร้างเมื่อ พ.ศ. 2534 แล้วเสร็จเมื่อ พ.ศ. 2539 เป็นอาคารคอนกรีตเสริมเหล็กทรงเรือสำเภา กว้าง 8 เมตร ยาว 16 เมตร พระประธานประจำอุโบสถเป็นพระพุทธรูปปางมารวิชัย ขนาดหน้าตัก 79 นิ้ว สูง 119 นิ้ว เป็นหินศิลาแลง มีพระอัครสาวกอยู่เบื้องซ้ายและขวา มีรูปเหมือนหลวงปู่โต๊ะขนาดเท่าองค์จริง วัดยังมีศาลาชาญวีรกูล
วัดพระไกรสีห์
วัดพระไกรสีห์ เป็นวัดราษฎร์สังกัดคณะสงฆ์มหานิกาย ตั้งอยู่ริมคลองแสนแสบ ในแขวงหัวหมาก เขตบางกะปิ กรุงเทพมหานคร
วัดพระไกรสีห์เดิมมีชื่อว่า วัดกลิ่นวิไลยธาราม สร้างเมื่อ พ.ศ. 2381 ในสมัยพระบาทสมเด็จพระนั่งเกล้าเจ้าอยู่หัว สยามทำสงครามกับญวนโดยการนำของเจ้าพระยาบดินทรเดชา (สิงห์ สิงหเสนี) ได้ถือโอกาสให้ทหารในกองทัพร่วมกันสร้างวัดเทพลีลา ด้วยเหตุที่วัดเทพลีลาตั้งอยู่บริเวณใกล้เคียงกันและมีถาวรวัตถุใหญ่โตและมั่นคงกว่า ชาวบ้านแถบนั้นจึงเรียกว่าวัดกลิ่นวิไลยธารามว่า วัดน้อย ในปี พ.ศ. 2456 ได้มีการบูรณะพระอุโบสถเป็นอุโบสถมหาอุด